**Referat af bestyrelsesmøde**

**Mandag den 22. maj 2023**

Deltagere: Helge, Søren, Trine, Anton og Mette

Referent: Mette

Vi har fået besat alle poster i udvalgene og tovholdere på de forskellige udvalg på nær ansvarlig for sponsorudvalg. Den vil Trine gerne tage sig af. Hun indkalder til møde i sponsorudvalget. Det er hovedsagelig kids og pigeholdet, der skal søges sponsorater til.

Vi har officielt træning i hallen til den 31. maj og så kan vi fortsætte på stranden eller i hallen, hvis det skulle være dårligt vejr.

Vi mangler et fælles kontakt-medie. Vi snakker om at lave en kontakt for de faste beach-spillere og så må de andre, der kun vil være med engang imellem selv finde ud af om der er nogen på stranden eller ej.

Vi snakker til-og framelding. Forslaget er, at vi opretter en facebook-gruppe og melder fra hvis vi ikke kommer. Vi har en tanke om, at vi vil lave 2 hold. Det ene hold har træner og laver øvelser. Det andet hold spiller man bare på. Der skal være tilmelding til det hold, der laver øvelser, men det andet kan man komme som man vil. Helge vil arbejde lidt med, hvordan vi træner og hvem der træner.

Helge har haft det første møde med Randi Fechtenburg mht. de små kids-spillere. Hun vil gerne starte trænerkursus og i øvrigt hjælpe de nye kids-trænere.

Vi kan lave en lille video, som vi kan lægge op på facebook og lave en planche, der kan hænges op på skolerne så vi kan få nogle af de små med om mandagen. Det vil Søren gerne stå for. Han har kontakterne på skolerne.

Helge tager en snak med Andrea om, hvornår han vil starte pigerne op igen.

Anton foreslår en volleyskole i sommerferien eller noget familie-arrangement på beachbanerne på stranden. Vi kan ikke nå det i år, men måske på sigt.

Vi mangler trænere og spillere og vi diskuterer hvordan vi får bedre tider i hallerne og flere spillere. Vi snakker om at blive mere synlige i bybilledet. Det kunne vi måske gøre på beach-siden. Så kan det være, der er nogen, der vil fortsætte i hallen.

Der er også forslag om at gå sammen med 2 andre klubber og betale en træner, som deles imellem klubberne. Man kunne evt. også spørge DHV eller en anden Odenseklub om de kan komme med en træner. Det er jo dem, der får vores gode spillere til sidst alligevel.

Vi skal have gang i skolevolley igen. Det og beach kan vi gøre noget ved nu, så vi kan hverve flere kidsspillere. Vi kunne også spørge Drigstrup efterskole om de havde lyst til at komme til træning i hallen.

De store piger på pigeholdet vil gerne hjælpe Alex, Pamila og Mads på kidsholdet.

For at ridse op:

* Vi skal have trænere
* Flere kidsspillere
* Vi skal lave skolevolley
* Vi skal synliggøre os selv. Måske på beachsiden.

Søren og Helge vil gerne tage en snak med trænerne den 31. maj, om hvordan de tænker træningen skal være og om vi som bestyrelse kan gøre noget for dem.

Mette tager en snak med Alex ang. oprettelse af en facebook-side for hele klubben.

Trine tager fat i Tommy ang. sponsorudvalget og hun tager også fat i Drigstrup Efterskole.

Vi snakker også om at holde noget fælles på tværs af holdene. Evt. en julefrokost, hvor både kids og voksne samles og laver noget sammen.

Vi har semifinale i Beach i Kerteminde i år. Vi er officielt en del af stævnet, men det består mest i at være bindeled til de ting kommunen har med at gøre.

Næste møde bliver den 14. juni kl. 18.00 i cafeteriet i hallen.